मुंबई में फैशन डिजाइनर को बिल्डिंग से नीचे फेंका  
फैशन डिजाइनर रियाज गंगजी को बुधवार सुबह कुछ लोगों ने सांताक्रूज में एक इमारत की पहली मंजिल से कथित तौर पर धक्का दे दिया।
फैशन डिजाइनर रियाज गंगजी को बुधवार सुबह कुछ लोगों ने सांताक्रूज में एक इमारत की पहली मंजिल से कथित तौर पर धक्का दे दिया। पुलिस ने बताया कि घटना के समय सांताक्रूज की सुजाता बिल्डिंग में गंगजी की दुकान में मरम्मत का काम चल रहा था।  उन्होंने बताया कि गंगजी की इमारत के कुछ लोगों के साथ बहस हो गई थी, जिसके बाद उन्होंने गंगजी को पहली मंजिल से कथित तौर पर धक्का दे दिया।  फैशन डिजाइनर को लीलावती अस्पताल में भर्ती कराया गया है। वरिष्ठ इंस्पेक्टर मधुकर चौधरी ने बताया, हमने 10-12 लोगों के खिलाफ बलवे का मामला दर्ज कर लिया है। घटना के बारे में और जानकारी की प्रतीक्षा है।